Diari Oficial de la Generalitat Valenciana


Sumari del DOGV 2723, del 04-04-1996 (1996/837845)

ORDRE de 23 de març de 1996, del conseller de Sanitat i Consum, per la qual prorroga el període de formació de conductors-portalliteres i de portalliteres.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/23/(1)/dof/vci/html**

### Dades del document

Número de DOGV
:   2723

Data del DOGV
:   04-04-1996

Secció del DOGV
:   DISPOSICIONS GENERALS

Número del document
:   1996/837845


Data del document
:   23-03-1996

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 23 de març de 1996, del conseller de Sanitat i Consum, per la qual prorroga el període de formació de conductors-portalliteres i de portalliteres.   
El Decret 44/1993, de 22 de març, del Govern Valencià, pel qual regula el transport sanitari terrestre en l'àmbit territorial de la Comunitat Valenciana, preveu un termini de tres anys perquè la conselleria de Sanitat i Consum i els titulars del transport sanitari duen a terme la formació i el reciclatge, del personal encarregat del transport sanitari, a través de cursos específics.  
El període que dóna el Decret 44/1993, ha estat demostrat insuficient per l'heterogeneïtat del sector del transport sanitari, per la inexistència de normativa bàsica estatal reguladora de la formació, per la necessitat d'escometre l'elaboració de programes estàndards exigibles a tots els sectors, tant públics com privats, suficientment acreditats i amb un nivell suficient i adient.  
Amb tot això i a proposta de la Direcció General del Servei Valencià de Salut,  
ORDENE  
Primer  
El contingut del curs i, també, el professorat s'especifica en l'annex I d'aquesta ordre.  
Segon  
La formació anirà a càrrec de l' Institut Valencià d'Estudis en Salut Pública (IVESP) per al sector públic, el sector privat podrà sol·licitar la col·laboració en la formació dels treballadors a l'IVESP, segons el Decret 210/92, de 23 de novembre.  
Tercer  
Les entitats que pretenguen fer cursos acreditats per l'IVESP hauran d'ajustar-se al programa annex i sol·licitar l'acreditació de l'IVESP.  
Quart  
La universitat podrà impartir cursos d'idèntic contingut, els diplomes acreditatius tindran validesa davant la conselleria de Sanitat i Consum, sempre que estiga ajustat al programa.  
Cinquè  
La prorroga serà d'un any des de l'entrada en vigor d'aquesta disposició.  
Sisè  
L'IVESP, la universitat, etc., podran mantenir aquests cursos oberts durant anys successius per a la formació i el reciclatge dels treballadors que s'incorporen a aquestes activitats de transport sanitari.  
València, 23 de març de 1996  
El conseller de Sanitat i Consum  
JOAQUíN FARNóS GAUCHíA  
ANNEX I  
Professorat: El curs serà fet per professionals mèdics, personal d'infermeria i d'altre personal, amb experiència provada en les matèries objecte del curs, i tots autoritzats per la conselleria de Sanitat i Consum  
Contingut teòric: 20 hores  
Tema 1. Principis generals de socorrisme  
- Introducció  
- Paper del socorrista  
- àmbit d'actuació  
- Actuació: protegir, alertar i socórrer  
Tema 2. Nocions d'anatomia i fisiologia  
- Funcions vitals elementals  
- Òrgans per al desplegament de les esmentades funcions  
Tema 3. Nocions de l'organització sanitària  
- Estructura assistencial del Servei Valencià de Salut  
- Serveis d'urgència  
Tema 4. Primers auxilis  
- Primers auxilis traumatològics: fractures, esquinços i luxacions  
- Primers auxilis càrdio-circulatoris: hemorràgies, xoc, col·lapse, cardiopatia hisquèmica  
- Primers auxilis respiratoris: asfixia  
- Primers auxilis en els traumatismes crànio-encefàlics  
- Altres: cremades, congelacions, mossegades, fiblades.  
Tema 5. Reanimació càrdio-pulmonar bàsica (RCP bàsica)  
- Avaluació de l'estat circulatori, ventilatori i de consciència  
- Suport ventilatori (respiració boca-boca i boca-nas)  
- Suport circulatori (massatge cardíac)  
Tema 6. Maneig i transport de ferits i de malalts   
- Recollida de ferits i malalts  
- Immobilització de ferides i accidentats  
- Maneig dels diferents tipus de lliteres  
- Maneig de persones amb agitació psicomotriu, drogaaddictes  
Tema 7. Tipus d'accidents, les causes i prevenció  
- Domèstics  
- Provocats pel foc  
- Ofegament i electrocució  
- Altres  
Tema 8. Accidents de circulació viària  
- Principis generals i la prevenció  
- Abalisament i estricament  
Tema 9. Accidents de múltiples víctimes (AMV)  
- Definició  
- Tipus i classificació d'accidents i catàstrofes  
- Engegament dels plans de socors  
Tema 10. Transport sanitari  
- Mitjans aeris i terrestres  
- Ambulàncies medicalitzades (UCI-mòbil)  
- Vehicles d'intervenció ràpida  
Tema 11. Comunicacions  
Comunicació radiofònica: característiques dels missatges. Identificadors. Procediment en radiocomunicació. Sistemes de claus. Exemples de mètodes d'ajuda.  
Tema 12. Coordinació  
- Conceptes generals de coordinació  
- Sistemes d'emergències  
- Centrals de coordinació, models  
Contingut pràctic. 10 hores  
Primera. Ressuscitament càrdio-pulmonar bàsica  
Avaluació, situació i acció en situació d'emergència  
ABC de la reanimació càrdio-pulmonar bàsica  
Segona. Manipulació i evacuació de ferits i malalts  
Tercera. Inspecció d'ambulància medicalitzada i maneig dels diferents tipus de lliteres  
Quarta. Comunicació  
Cinquena. Coordinació  
Les classes pràctiques es faran en grups reduïts, i tindran, almenys, uns ninot maniquí per a les classes pràctiques de reanimació càrdio-pulmonar bàsica, equips de ràdio per a les pràctiques de comunicació, ambulàncies medicalitzades per a les pràctiques del maneig de lliteres i coneixement de l'equip de medicalització i, també, visita a una central de coordinació..


Còpia Permalink ELI